S'i enfrontinoron as tropas d'a Wehrmacht alemana d'o Tercer Reich y lurs aligatos (Regio Esercito italián, Exercito rumán, Exercito ongaro y unidaz menors de tropas de Croacia) y l'Exercito royo sovietico entre o 21 d'agosto de 1942 (encomenzamiento d'o setio de Stalingrado por as fuerzas de l'Eixe) y lo 2 de febrero de 1943 (rendicion d'o 6º Exercito alemán). Estió una victoria decisiba d'os sovieticos. As fuerzas de l'Exe perdioron 850.000 hombres, u siga, un quarto d'as suyas fuerzas en o Frent Oriental, y muito material. No bi ha zifras oficials d'as perdas humanas sovieticas por a censura estalinista. As Potencias de l'Eixe nunca ya no podioron recuperar-sen y encomenzoron una larga retirata.